HeTree/MevakerConcSen huggingface dataset:
בדוח האירוע נכל לו כמה המלצות הנוגעות להסדרת קליטתם של ממלאי המקום לעבודה בבתי הספר ולהעסקתם ובהן אלו: להקים ועדה לבדיקת כל התהליכים הנוגעים לאופן קליטת עובדי הוראה חדשים, ממלאי מקום ועובדי הוראה במוכש"ר ובבעלויות; לבחון את הליך הקליטה, להעלות את הדרישות ולהגביר את הבקרה במסגרת תהליכי הבדיקה להעסקת ממלא מקום; להעמיד לרשות מנהלי בתי הספר מנגנון פשוט לבדיקת סטטוס אישור ההעסקה; וככלל, לגבש פתרון ארוך טווח לסוגיית ממלאי המקום.
כמו כן, נכללה המלצה לקבוע מנגנון חסימה של כל מערכות המשרד, לרבות מערכת השכר, בכל מקרה שבו אגף הביטחון ביצע חסימה כזאת (בעקבות איתור מידע במרשם הפלילי בעניינו של עובד הוראה), וכן להקפיד לקבל מהמשטרה דיווח על כל חקירה משטרתית שמתנהלת נגד ממלא מקום בגין ביצוע עבירות מין.
אף שהמסקנות וההמלצות שנכללו בדוח האירוע הן מקיפות ותכליתיות, עלה בביקורת כי לצד ביצוע מבצע יישור הקו, המתואר בהמשך, רובן לא יושמו.
יתרה מכך, עלה שהמשרד לא דן בדוח ולא בחן את המלצותיו: בפועל, לא הוקמה ועדה כפי שהומלץ, נהלים לא תוקנו ולא הוסדר הליך המונע העסקת מועמד אשר תלוי ועומד כנגדו חשד לביצוע עבירות מין, אף שהוא לא גובש לכדי אישום בבית המשפט.
משרד החינוך מסר בתשובתו מדצמבר 2018 כיבעקבות אירוע הפדופיל ביצע המשרד בדיקה על מנת למנוע הישנות מקרים כאלה בעתיד, וכל ההמלצות שצוות הבדיקה גיבש יושמו.
בכלל אלו: חידוד ההנחיות של אי -מתן אישור העסקה טרם בדיקה ביטחונית, טבלאות שליטה, חיבור בין המערכות.
במקביל הוגדרה רמת החומרה של עבירות במערכת לפי צבעים וטבלת סמכויות של בדיקה, הטלת חסימה ושחרור ממנה.
המשרד הוסיף בתשובתו כי תוקנו וחודדו הנהלים להעסקת ממלאי מקום שעתיים, במסגרת מכתב ההנחיות להעסקת ממלאי מקום שעתיים שהופץ ביוני 2017, " אשר קבע כיאין להתחיל העסקתו של ממלא מקום בבית הספר שלא אושר במערכת המשרד".
בתשובה נוספת מפברואר 2019 מסר המשרד כי דוח האירוע שהכין אגף הביטחון מתאר תוצאות של בדיקה ראשונית בלבד שנערכה בסמוך לאירוע הפדופיל, והוא לא נבדק באורח מקיף בידי הגורמים המקצועיים.
עוד הוסיף המשרד כי הוא ומשטרת ישראל מקיימים פיתוח מואץ של מערכת העברת מידע בזמן אמת מ המשטר ה למשרד על קיום הליכים פליליים כנגד עובדי הוראה במערכת החינוך, וכי המערכת צפויה להיות מבצעית בחודשים הקרובים.
משרד מבקר המדינה מעיר בחומרה למשרד החינוך כי אף שדוח האירוע הוא מסמך בדיקה ראשונית בלבד, עד מועד סיום הביקורת הוא לא נבדק בדיקה מקיפה בידי הגורמים המקצועיים והמשפטיים של המשרד.
המשמעות היא שמשרד החינוך לא נתן ביטוי מעשי לדוח האירוע של קצין הביטחון, שנועדו להסדיר לטווח הארוך קליטה תקינה של ממלאי מקום שעתיים.
מרבית הצעדים שנקט המשרד נעשו בסמוך לאירוע הפדופיל, במהלך 2017 , יש בהם מענה זמני בלבד בתחום זה והביקורת הנוכחית מצביעה על פגמים בהם.
נוסף על כך, משרד מבקר המדינה מעיר להנהלת המשרד, ובפרט למנהלת אגף כא"ב, כי אין די בהפצת מכתבי ההנחיות (מיוני ומדצמבר 2017 )ועוד- מה גם שהם לא הופצו למנהלי בתי הספר במוכש"ר ובבעלויות וגם לא לגננות בגני הילדים - כדי למנוע מלהמשיך בהעסקת ממלאי מקום שעתיים לפני הבדיקה אם העסקתם עלולה לגרור תוצאות מסוכנות.
כדי לחולל את השינוי הנדרש בדפוסי העבודה הנהוגים במשרד, יש צורך לעגן את ההנחיות בחוזר מנכ"ל או בנהלים מחייבים.
על אף תשובתו של המשרד שלעיל הוא לא תיקן את הנהלים להעסקת ממלאי מקום שעתיים בדרך שתביא למניעת הישנותם של אירועים חמורים כאירוע הפדופיל.
אירוע הפדופיל חמור מאוד והוא בבחינת אירוע מכונן שאמור לחייב את המשרד לבצע שידוד מערכות ולקחת לידיו את השליטה - לקבוע תהליכי עבודה ברורים ומחייבים המפרטים במדויק את אופן הקליטה וההעסקה של ממלאי מקום שעתיים; לתת אישור פרטני לכל העסקה של ממלא מקום שעתי; לקבוע את מועדי הדיווח על קליטת ממלא מקום ועל ביצוע החסימות, אם בוצעו; ובכלל זה לבצע סינכרון בין אגפי המשרד הרלוונטיים.
במועד סיום הביקורת, אוגוסט 2018 , עדיין לא ביצע המשרד תהליך זה, וכך נפתחה שנת הלימוד התשע"ט מבלי שתהליך זה הוסדר.
נוכח מיליוני שעות מילוי מקום שעתיות המתבצעות מדי שנה, מדובר בסיכון משמעותי ועל המשרד לטפל בו מידיית בכל מוסדות החינוך.
כשלים בהעסקת ממלאי מקום בעלי רקע פלילי .
כאמור, על כל עובד הוראה המועסק במערכת החינוך או העומד להיקלט בה, לרבות ממלא מקום קבוע או שעתי, לעבור בדיקה שבמסגרתה ייבחן עברו הפלילי והמשמעתי.
לפי נוהל בדיקת הרקע הפלילי של אגף הביטחון מאפריל 2018 (להלן- נוהל הבדיקה), בעבירות מסוימות 52 קצין הביטחון של המשרד מוסמך לבטל חסימה במערכות הביטחון של עובד הוראה שביצע את העבירות.
בעניינן של העבירות האחרות, אם מדובר בעובד הוראה קבוע או בממלא מקום קבוע שהוא עובד מדינה, עניינו מועבר לטיפול אגף המשמעת וטוהר המידות בשיתוף נציבות שירות המדינה; אם מדובר בעובד הוראה בבתי הספר במוכש"ר או בבעלויות או בממלא מקום שעתי - עניינו עובר לטיפול הוועדה המייעצת למנכ"ל לעניין מתן אישור העסקה לעובדי הוראה על רקע בחינת מידע בעניינם מהמרשם הפלילי (להלן - הוועדה המייעצת).
תפקיד הוועדה הוא להמליץ למנכ"ל בעניין מתן אישור העסקה לעובד הוראה בבתי ספר במוכש"ר ובבעלויות בהסתמך על בחינת המידע בעניינו מהמרשם הפלילי בהתאם לחוק הפיקוח53.
:העסקת ממלאי מקום שיש אינדיקציה למידע פלילי בעניינם בעקבות אירוע הפדופיל הנחה המנכ"ל את אגף הביטחון לבצע בדיקת מידע פלילי לכלל עובדי ההוראה וממלאי המקום במערכת החינוך, לרבות ממלאי מקום שעתיים (להלן - מבצע יישור הקו או המבצע).
במסגרת המבצע, שהתקיים ביולי 2017 , קיבל אגף הביטחון מאגף כא"ב רשימות של עובדי הוראה וממלאי מקום שפרטיהם מדווחים במערכות המשרד54.
52 ,העבירות הן אלו: היעדרות מן השירות (נפקדות), בנייה ללא היתראי-שמירה על בעלי חיים, גרימת מוות ברשלנות, תקיפת סתם - בן זוג, העסקה והסעה של עובד זר, החזקת נשק ללא רישיון, הטרדה על ידי מכשיר טלפון, אי-הגשת דוח ות ושימוש בסמים לצריכה עצמית.
53 נוהל מס' קב"ט - 07-003 של אגף הביטחון בנושא בדיקת עובד הוראה במערכת החינוך מ- 12.
54 :כדלקמן 147,593 עובדי הוראה בבתי הספר היסודיים, 54,948 עובדי הוראה בחטיבות הביניים ו- 21,619 .
ממלאי מקום 1118 |דוח שנתי 69ב .
משרד מבקר המדינה בדק אם כל ממלאי ה מקום הקבועים והשעתיים שהעסיק משרד החינוך בשנות הלימוד התשע"ז והתשע"ח נבדקו במסגרת מבצע יישור הקו.
נמצא כי ב שנת הלימוד התשע"ז העסיק המשרד 12 ממלאי מקום שעתיים שהיו חסומים על ידי מערכות המשרד, בלי לבצע לגביהם בדיקת מידע פלילי במסגרת המבצע.
ב שנת הלימוד התשע"ח העסיק המשרד 36 עובדים כאלה (שלא היו בהכרח עובדים שפרטיהם אינם מצויים במערכות המשרד), וגם לגביהם הוא לא ביצע בדיקת מידע פלילי במסגרת המבצע.
משרד מבקר המדינה העביר את פרטי אותם ממלאי מקום שעתיים לידיעת המשרד ולבדיקתו .
משרד החינוך מסר בתשובתו כי 11 מתוך12 ממלאי מקום שעתיים שהועסקו בשנת הלימוד התשע"ז נבדקו לראשונה בדיקת רישום פלילי מלאה עם קליטתם בבית הספר, והם נחסמו במערכות המשרד באופן אוטומטי עם קבלת תוצאות בדיקת הרישום הפלילי הראשונה, שהתבצעה לאחר העסקתם, מאחר שזו הייתה דרך העבודה שהייתה נהוגה עד לאירוע הפדופיל ביוני 2017 .
העובד ה-12 לא הועסק לאחר שנתגלה דבר חסימתו.
מבחינת36 העובדים שהועסקו כממלאי מקום ב שנת הלימוד התשע"ח, מסר המשרד כי אכן לא היה צריך לאפשר את העסקתם טרם בדיקתם במסגרת המבצע, שכן בהתאם להנחיות העדכניות, רק אחרי קבלת אישור ניתן היה להעסיקם.
מטבע הדברים , הטמעת ההנחיות מצריכה זמן, והדבר דורש בדיקה על מנת להבטיח שהדבר לא יישנה.
משרד מבקר המדינה מעיר למשרד החינוך בחומרה על אוזלת ידו בבדיקות שהוא עושה.
מתברר שהחסימות במערכות המשרד אינן מונעות העסקת ממלאי מקום בעלי רקע פלילי.
חמור מכך שגם במסגרת מבצע יישור הקו לא בדק המשרד 12 ממלאי מקום שעתיים שהועסקו קודם למבצע בהתשע"ז ו-36 שהועסקו לאחריו בהתשע"ח, אף על פי שתכליתו העיקרית של המבצע הייתה לאתר מקרים אלה.
על משרד החינוך לבדוק כיצד ייתכן כי מבצע - חסר תקדים באופיו ובהיקפו - לבדיקת מידע פלילי על כלל עובדי ההוראה וממלאי המקום במערכת החינוך אינו כולל את פרטיהם של כל ממלאי המקום השעתיים שהועסקו ב שנות הלימוד התשע"ז והתשע"ח .
יתרה מזאת, על המשרד להוסיף ולבדוק מה גורם לכך וכיצד הדבר מתאפשר, שמנהלי בתי ספר מעסיקים עובדי הוראה שלא נעשתה להם בדיקת מידע פלילי.
על המשרד להסדיר בנוהל את האחריות האישית של מנהלי בתי הספר להעסקת ממלאי מקום בטרם נעשתה להם בדיקה פלילית השוללת קיומו של מידע המונע את העסקתם במערכת החינוך, לרבות עיצום שיושת בגין הפרת הנוהל.
אינדיקציה לקיום מיד ע פלילי בקרב עובדי ההוראה וממלאי מקום לרבות עבירות מין: באוגוסט 2017 שלח מנהל אגף הביטחון מכתב למנכ"ל המשרד, המפרט את ממצאי הבדיקה במבצע יישור הקו (להלן - מכתב ממצאי הבדיקה).
על פי המכתב העלתה הבדיקה כי קיימת אינדיקציה ולפיה יש מידע משרד החינוך | 1119 .
פלילי כלשהו על 2,350 עובדי הוראה ו -225 ממלאי מקום.
כן צוין כי אגף הביטחון ביצע בדיקה בנושא, ולנוכח ממצאי הבדיקה הסיר את חסימת העסקתם של 2,053 עובדי הוראה ו-201 .
ממלאי מקום בהמשך לתוצאות בדי קת אגף הביטחון, הוא העביר להמשך טיפול אגף המשמעת וטוהר המידות במשרד ולוועדה המייעצת, על פי העניין, את עניינם של 290 עובדי הוראה ו -22 .
ממלאי מקום שחסימת העסקתם עמדה על כנה לגבי היתר - שבעה עובדי הוראה ושני ממלאי מקום - אלו נחסמו בשל הרשעתם בעבירות מין.
מכאן עולה לכאורה שבמשך תקופה מסוימת הועסקו במערכת החינוך לפחות תשעה עובדי הוראה שהורשעו בעבירות מין.
נוסף על כך, אגף הביטחון שלח לאגף כא"ב וללשכת הייעוץ המשפטי שבמשרד סיכום של המבצע, ובו פרטים על 333 עובדים שהבדיקה בעניינם הראתה כי יש לגביהם אינדיקציה על מידע פלילי.
מתוכם, 222 עובדים הם כאלו שנמצאו בטיפול אגף המשמעת וטוהר המידות בשיתוף נציבות שירות המדינה; 30 עובדים נמצאו בטיפול הוועדה המייעצת; לגבי29 עובדים- אגף הביטחון ביטל את חסימתם; משטרת ישראל ופרקליטות המדינה מקיימות בירור בעניינם של 26 עובדים; טרם הוחלט כיצד להמשיך את הטיפול ב-19 ;עובדים והעסקתם של 7 עובדים אסורה לפי חוק איסור העסקת עברייני מין.
בסיכום צוין עוד כי חסרים פרטים על כמה עובדי בעלויות נוספים (לא ידוע מה מספרם), אשר משטרת ישראל ופרקליטות המדינה טרם סיימו לעשות בירור בעניינם, וכן פרטיו של ממלא מקום שעתי אחד, שהעסקתו אסורה על פי חוק איסור העסקת עברייני מין, אף שאגף הביטחון מסר לאגף כא"ב ול לשכת הייעוץ המשפטי את פרטיהם במהלך מבצע יישור הקו.
משרד מבקר המדינה עמד על פער מדאיג בין שתי הרשימות: מכתב ממצאי הבדיקה של מבצע יישור הקו וסיכום המבצע בנושא מי שאותר לגביו רקע פלילי.
עולה מכך כי לעיתים פרטיהם של עובדי הוראה וממלאי מקום אשר במסגרת מבצע יישור הקו נמצאו כבעלי רקע פלילי אינם נכללים בסיכום המבצע.
לדוגמה: (א) לפי מכתב ממצאי הבדיקה של מבצע יישור הקו, 312 עובדי הוראה וממלאי מקום55 חסומים במערכות המשרד, ועניינם מטופל בוועדה המייעצת או באגף המשמעת וטוהר המידות.
ואולם, בסיכום המבצע מופיעים פרטיהם של 297 עובדים בלבד56 ; (ב) לפי מכתב ממצאי הבדיקה של מבצע יישור הקו, תשעה עובדי הוראה וממלאי מקום חסומים במערכות המשרד בשל הרשעתם בעבירות מין, ואולם בסיכום המבצע מופיעים פרטיהם של שבעה עובדים בלבד.
55 290 עובדי הוראה ו-22 ממלאי מקום.
56 :ואלו הם222 עובדיםשעניינם נמצא בטיפול אגף המשמעת וטוהר המידות מול נציבות שירות המדינה; 30 עובדיםשעניינם נמצא בטיפול הוועדה המייעצת; 26 עובדיםשעניינם נמצא בבירור מול משטרת ישראל ופרקליטות המדינה; ו-19 עובדיםשטרם הוחלט על המשך הטיפול בעניינם.
פער זה בין הרשימות מעיד על נתונים בלתי מדויקים, פוגע במהימנותם ומעלה חשש שבתי הספר ממשיכים להעסיק כעובדי הוראה וכממלאי מקום עובדים שנמצא כי הם בעלי רקע פלילי, אשר העסקתם מותנית בביצוע בדיקה.
על מנת שקובעי המדיניות יקבלו תמונה מלאה, על אגף כא"ב ואגף הביטחון לבחון את המקור לפערים ולטפל בו.
משרד החינוך מסר בתשובתו מדצמבר 2018 כי לעתיד יוגדר כי לכל מכתב סיכום ממצאים המתייחס לבדיקות רישום פלילי ילווה נספח פנימי, ובו תופיע הרשימה המלאה של תעודות הזהות שממנה נגזרו הממצאים, בסיווג לקטגוריות הרלוונטיות.
משרד מבקר המדינה רואה בחומרה את תשובת משרד החינוך, כיוון שהוא לא הקפיד לבדוק ולבחון בפועל את הפערים בנתונים של מבצע יישור הקו.
משמעות הדבר היא היעדר מעקב אחר אופן טיפולו של המשרד בעובדי הוראה וממלאי מקום בעלי רק ע פלילי שפרטיהם היו חסרים.
פרצות בחסם להעסקת ממלאי מקום בעלי רקע פלילי: לפי נוהל הבדיקה של אגף הביטחון, מרגע שהתקבל מידע כי עובד הוראה או ממלא מקום מעורב בהליך פלילי (לרבות הרשעות בגין עבירות מין), ובכלל זה מידע שמתנהלת נגדו חקירה משטרתית, או שהוגש כתב איש ום בעניינו או שבית המשפט הרשיעו, חובה להביא את העניין לידיעת רכזת הוועדה המייעצת לצורך המשך הטיפול.
נוהל הבדיקה קובע את אופן הטיפול בעניינו של עובד הוראה או ממלא מקום בעל רקע פלילי, ובכלל זה את שלבי הטיפול החל ברגע קבלת המידע הפלילי בעניינו, דרך בחינת חומרת המידע, ביצוע חסימות במערכות המשרד, הכנת תיק לשימוע, מסירת התיק לידי הוועדה המייעצת וקיום השימוע, וכלה במתן ההחלטה הסופית (להלן - תיק השימוע).
הביקורת העלתה כי רק משנת 2017 החלה הוועדה המייעצת לרכז את תיקי השימוע שמובאים לפניה, ולכן עד מועד סיום הביקורת, אוגוסט 2018 , היו בידיה פרטים על201 תיקי שימוע.
בדיקת משרד מבקר המדינה את החלטות הוועדה בחלק מבין תיקי השימוע האמורים העלתה תמונה מדאיגה של תקלות, שבעטיין הועסקו עובדי הוראה וממלאי מקום בעלי רקע פלילי, ובהם מי שהורשעו בביצוע עבירות מין והעסקתם אסורה על פי חוק איסור העסקת עברייני מין.
להלן דוגמאות להעסקתם כממלאי מקום של מורשעים בעבירות מין, שעל פי הדין היא מבין החמורות בנסיבות העניין: עובד א': העובד הורשע בביצוע עבירות מין משנת 2007 .
אף על פי כן הועסק במערכת החינוך במשך יותר משלוש שנים וחצי, ובכללן בשנות הלימוד התשע"ד-התשע"ו.
בתחילת שנת הלימוד התשע"ז, ב- 20.
16, נחסמה העסקת משרד החינוך | 1121 .
העובד על ידי אגף הביטחון.
למרות זאת, בחודשים הראשונים של שנת הלימוד התשע"ז ( מ- 1.
16 ) הוא הועסק כממלא מקום קבוע בבית ספר יסודי במחוז מרכז; ובמאי 2017 המשיך לעבוד כממלא מקום קבוע בבית ספר יסודי אחר באותו מחוז, אף שכבר נחסם .
17 שב ובדק אגף הביטחון את עברו של העובד, וזאת רק לאחר שהעובד עצמו פנה למשרד , וטען כי אינו מקבל את שכרו בשל חסימה כלשהי במערכת.
עולה מכך כי פניית העובד עצמו לקבלת שכרו היא שהסבה, בד יעבד ובאקראי, את תשומת ל יבן של היחידות המפקחות על הנושא לעצם הדבר שבמשך עשרה חודשים הוא המשיך לעסוק בהוראה בבית ספר על אף המניעה שהושתה עליו מלעשות כן עקב הרשעתו בביצוע עבירות מין.
עובד ב': העובד הואשם בביצוע עבירות מין במרץ 2014 בעת שהועסק כעובד הוראה בחטיבה העליונה בבית ספר במחוז צפון של בעלות מסוימת.
העובד הורשע על כך בשנת הלימוד התשע"ה (2014 - 2015 ,) ובכל זאת לאחר מכן הוא נקלט כעובד מדינה בחינוך הרשמי והועסק בחטיבת ביניים.
בשנות הלימוד התשע"ו והתשע"ז, בד בבד עם העסקתו בחטיבת ביניים, הוא הועסק גם בחטיבה העליונה בבית ספר נוסף שמפעילה עמותה אחרת, ובפברואר 2017 .
הועסק כממלא מקום קבוע רק כשלוש שנים לאחר הרשעתו, בעקבות מבצע יישור הקו ביולי 2017 , נחסם העובד במערכות המשרד, עניינו הוצג בוועדה המייעצת והוועדה המליצה לפטרו.
עובד ג': העובד הורשע בביצוע עבירות מין משנת 2008 .
בשנת2010 הפסיק המשרד את העסקתו כעובד הוראה במחוז ת"א, והעובד חדל להיות עובד מדינה.
מסיבה זו החליט אגף המשמעת וטוהר המידות בנציבות המדינה שלא להעמידו לדין משמעתי בגין הרשעתו.
ביוני 2017 , בעקבות מבצע יישור הקו, נחסמה האפשרות להעסקת העובד, ואולם הדבר לא מנע את העסקתו כממלא מקום החל בספטמבר 2017 (תחילתשנת הלימוד התשע"ח) בבית ספר שבפיקוח מ ינהל החינוך ההתיישבותי, וזאת אף שהמינהל לא קיבל אישור העסקה.
דוגמאות אלה מעידות על טיפול לקוי ולא אפקטיבי של משרד החינוך בעובדי הוראה ובממלאי מקום שהורשעו בביצוע עבירות מין, שלגביהם קיים חשש מיוחד במגע עם ילדים, וזאת אף שהתקבלה החלטה בעניינם.
כן מעידות הדוגמאות על אי -הקפדה מספקת על הוראות החוקים והנהלים, וכן שבהסדרה הנוכחית אין כדי למנוע, ברמה גבוהה של ודאות, את הישנותם של מקרים חמורים של העסקת עובדי הוראה אשר מוטב אילו לא היו במגע עם ילדים ובני נוער.
נוכח הדרישות המזעריות, ההסדרה החסרה וחוסר האכיפה, יש משנה תוקף לחשש זה להעסקת ממלאי מקום בעלי רקע פלילי בהוראה בבתי ס פר; למשל עקב חוסר תיאום בין הגורמים השונים במשרד האחראים למניעת העסקתם של עובדי הוראה בעלי רקע פלילי - אגף הביטחון, אגף כא"ב והממונים המחוזיים.
העסקת ממלאי מקום בעלי רקע פלילי החסומים במערכות המשרד: משרד מבקר המדינה בדק את רשימות עובדי ההוראה וממלאי המקום הקבועים והשעתיים בעלי רקע פלילי אשר היו חסומים במערכות המשרד.
לפי ממצאי הבדיקה, עד מועד סיום הביקורת, אוגוסט 2018 , היו רשומים במערכות המשרד 2,461 עובדים (ובכלל זה עובדי הוראה וממלאי מקום קבועים ושעתיים) בעלי רישום פלילי כלשהו, והם היו חסומים במערכת המשרד.
בעקבות בדיקות שנעשו במשרד שוחררו מחסימה 1,886 עובדים.
שאר 575 העובדים נותרו חסומים במועד בדיקת משרד מבקר המדינה.
כמו כן, משרד מבקר המדינה בדק אם ב שנות הלימוד התשע"ז והתשע"ח העסיק משרד החינוך בבתי ספר ובגני ילדים ממלאי מקום קבועים או שעתיים שהיו חסומים במערכות המשרד בשל רישום פלילי.
נמצא כי ב שנת הלימוד התשע"ז הועסקו על ידי המשרד כממלאי מקום בשלבי החינוך השונים 56 מ- 575 ,העובדים שהיו חסומים במערכת המשרד כממלאי מקום בשל רישום פלילי וכ-60%57 מהם הועסקו כממלאי מקום שעתיים.
בשנת הלימוד התשע"ח העסיק המשרד 52 עובדים כאלו, וכ-70% מהםהועסקו כממלאי מקום שעתיים.
הבדיקה של משרד מבקר המדינה העלתה כי בשנת הלימוד התשע"ז העסיק המשרד כממלאי מקום בבתי ספר ובגני ילדים שונים 56 מתוך575 :העובדים החסומים במערכות המשרד שהיו בעלי רישום פלילי33 מהם הועסקו כממלאי מקום שעתיים.
כן העלתה הבדיקה כי ב שנת הלימוד התשע"ח המשרד העסיק 52 עובדים כאלו, ו -40 מהם הועסקו כממלאי מקום שעתיים.
משרד החינוך מסר בתשובתו מינואר 2019 , כי בנוגע ל-42 עובדים מתוך108 ( 56+52 ) העובדים האמורים שהועסקו כממלאי מקום בשנות הלימוד התשע"ז והתשע"ח , אין מידע פלילי במועד התשובה.
לדברי המשרד, חלק מה עובדים .
57 33 ממלאי מקום שעתיים ו-23 .
ממלאי מקום קבועים משרד החינוך | 1123 .
נחסמו בעבר על ידי אגף המשמעת בשל מידע שהגיע או בשל הליכי משמעת שהתקיימו נגדם, ולגבי אחרים - חסימתם הוסרה לאחר בחינת עניינם על ידי אגף הב יטחון ו/או הוועדה המייעצת למנכ"ל.
לגבי עובדים, אשר נמצא אחרי בדיקת עניינם כי המידע הפלילי הקיים אינו מאפשר המשך העסקתם, הם קיבלו על כך הודעה והעסקתם הופסקה.
המשרד הוסיף בתשובתו כי על רשומות העובדים בעלי מידע פלילי הוטלה התראת חסימה באופן אוטומטי במערכות המשרד עם קבלת תוצאות בדיקת הרישום הפלילי הראשונה שלהם, אשר התבצעה לאחר העסקתם, שכן זוהי דרך העבודה שהייתה נהוגה קודם הפצת ההנחיות ביוני 2017 .
כעת נדרש אישור מקדים ממשרד החינוך טרם העסקת עובד ממלא מקום שעתי, צעד שיש בו כדי להביא להעסקה מותאמת.
משרד מבקר המדינה מעיר למשרד החינוך כי תשובתו מתייחסת לנתונים המעודכנים למועד התשובה, ינואר 2019 , ולא למועד ההעסקה שלגביו נערכה הבדיקה.
נתונים אלו גם אינם סותרים את ממצאי משרד מבקר המדינה לגבי 66 מהעובדיםמבין 108 העובדים שהועסקוכממלאי מקום בשנות הלימוד התשע"ז והתשע"ח, לגביהם אין כל התייחסות בתש ובה.
יתרה מכך, תשובתו לגבי 42 העובדים מחזקת אתהממצאים החמורים של הביקורת כי בעת ההעסקה של ממלאי מקום אלו התעלם המשרד מהעובדה כי הם אכן היו חסומים באותם מועדים במערכות המשרד בגין חשד לרישום פלילי, ולכן הייתה מניעה להעסיקם עד לבירור עניינם.
ממצאי הבדיקה של משרד מבקר המדינה מלמדים על כשל מתמשך בהעסקת ממלאי מקום במערכת החינוך, גם של כאלה שהם בעלי רקע פלילי.
למעשה, במקרים מסוימים המשרד ממשיך להעסיק כממלאי מקום עובדים אשר הוא עצמו חסם בשל היותם בעלי רישום פלילי המערער את כשירותם לשמש כממלאי מקום בהוראה.
הדבר עלול להעמיד את התלמידים בסיכון.
על כן המשרד נדרש להשלים בהקדם את ביצוע הבדיקה לגבי כלל המועסקים החסומים - מהלך שמצד אחד נדרש על מנת להסיר חשש לסיכון מצד עובדים בעלי רקע פלילי כלפי התלמידים, ומצד אחר כדי לאפשר את העסקתם של אלו שנבדקו ונמצא שאינם בעלי רקע פלילי.
ככלל, על משרד החינוך לאכוף את החוק וההנחיות האוסרים על העסקת ממלאי מקום בעלי רקע פלילי, ולאסור על מנהלי בתי הספר והגננות את העסקתם של ממלאי מקום חסומים בשל עילה זאת .
לשם כך עליו להגביר את האכיפה ואף לשקול לנקוט צעדים נגד מנהלים וגננות המפירים את ההוראות בנושא.
בה בעת, עליו להקפיד ולוודא שהרישומים שלו בנושא מעודכנים, ובכך ימנע פגיעה אפשרית הן בתלמידים והן במי שמבקשים לשמש ממלאי מקום במערכת והחסימה התלויה ועומדת מונעת זאת.
סמכות מנהל המוסד חינוכי - מנהל בית ספר או גננת גן ילדים - למנות ממלא מקום לזמן קצר ולזמן ארוך, עקב היעדרות של עובד הוראה, היא כלי ניהולי חשוב שנועד לאפשר את המשך הני הול התקין והשוטף של המוסד החינוכי תוך שמירה על איכות הלימודים וביטחון התלמידים.
מתחילת המאה העשרים ואחת מערכת החינוך מתמודדת עם תופעת ההיעדרויות רחבת ההיקף של עובדי הוראה, בפרט ההיעדרויות הקצרות והבלתי צפויות.
לנוכח זאת נדרש המשרד להסדיר את נושא מילוי המקום של עובד ההוראה הנעדר מתפקידו, וחיוני ביותר להתאים את המאפיינים והכישורים של ממלאי המקום - במסגרת מערך ייעודי לנושא - הן להיקף הביקוש להם והן לשלבי החינוך, סוגי הפיקוח ואזורי הארץ השונים.
עולה לכאורה כי רק לחלק משעות ההיעדרות מכוסות על ידי שעות ממלא מקום ובכך יש פגיעה מהותית ברמת ההוראה.
ממצאי הדוח, ובמיוחד אלה הנוגעים לאי -קיום בקרה הדוקה המונעת העסקת ממלאי מקום בהוראה בעלי רישום פלילי, מעידים על כשל מתמשך של משרד החינוך בהסדרת מערך ממלאי מקום בהוראה שייתן מענה להיקף תופעת ההיעדרויות של עובדי הוראה בבתי ה ספר ובגני הילדים וימנע את תוצאותיה .
בהיעדר הסדרה וכן בהיעדר פיקוח על העסקת ממלאי מקום בהוראה מתעורר חשש לפגיעה ברמת ההוראה ובנסיבות מסוימות אף לפגיעה בביטחונם האישי של התלמידים כתוצאה מהעסקת ממלאי מקום לא ראויים ובייחוד בעלי הרשעות בעבירות מין.
על הנהלת משרד החינוך להקים מערך ממלאי מקום שיאפשר להתמודד כנדרש עם הצורך במילוי מקום על פי שלבי החינוך, בהתאם לסוגי הפיקוח והמגזרים השונים, וזאת בהתבסס על ריכוזם וניתוחם של הנתונים על ההיעדרויות לפי חתכים אלה.
בכלל זה על המשרד להגדיר את הגורם האחראי לנושא ממלאי המקום , לקבוע בנהלים את מכלול ההיבטי ם הנוגעים לממלאי מקום שעתיים, לרבות הדרישות המינימליות מממלאי התפקיד מבחינת ההשכלה ומידת התאמתם מהבחינה הפדגוגית לשמש ממלאי מקום בהוראה.
ככל שיידרש על מנכ"ל המשרד להתערב על מנת לקדם את הצעדים להסדרת מערך ממלאי מקום ובכלל זה הש למת הקמת מאגר ממלאי המקום, להתאימו ולהנגישו לכל מוסדות החינוך שבפיקוחו, לפי שלבי החינוך של התלמידים.
וכן עליו להידרש להקמה בהקדם של מנגנון פיקוח על הפעלת המאגר באופן שתובטח איכות ממלאי המקום שיועסקו באמצעותו במוסדות.
ככלל, מידת התקינות, האפקטיביות, התועלת הפדגוגית וכן ביטחון הילדים שיספקו ממלאי מקום הקיימים או המערך החדש של ממלאי המקום תלויה במידה רבה באופן שיפקח המשרד על אופן העסקתם של ממלאי מקום בבתי ספר ובגני הילדים.
"המורה אינו סוכן של המדינה ואף לא של החברה; הוא סוכן רק של הילדים שהוא מופקד על פיתוח יכולתם האינטלקטואלית והמוסרית.
החינוך מופקד על האנושי שבאדם.
" (צבי לם29 , 2000) 1.
מקצוע ההוראה הוא מקצוע חשוב ומשמעותי לעתידה של החברה והוא מעצב את פני החברה והדורות הבאים.
"הגננות והמורים הם העומדים בחזית העשייה החינוכית, והם מופקדים על ביצוע מרבית המשימות החינוכיות והאחראים ל כך.
מקצועיותם, התלהבותם, והמוטיבציה שלהם להצליח בעבודתם, כמו גם מחויבותם לחינוכם הערכי והחברתי של התלמידים ולקידום הישגיהם הלימודיים, הם תנאי הכרחי להצלחת מערכת החינוך"30 .
מחקרים בארץ ובעולם מהעשור האחרון מצביעים על ההשפעה המכרעת של איכות המורים ושל טיב הוראתם בכיתה על הישגי התלמידים ועל טיב הלמידה בבית הספר (להלן ולפי העניין - ביה"ס או בתיה"ס)31 .
היטיב לבטא זאת חוקר החינוך פרופ' לי שולמן: "מורים משפיעים על החיים תלמדו כל אחד מהם ]למורים[ .
והמוות של התלמידים שלהם כאילו שיום אחד האדם הזה ילמד ]מהתלמידים[ בעתיד את הילדי ם והנכדים שלך"32.
עם זאת, בעשורים האחרונים הדגישו ועדות, חוקרים ואנשי חינוך את המצוקה הקשה בהוראה ובהכשרה של מורים לנוכח שינויים חברתיים, תעסוקתיים, טכנולוגיים, חינוכיי ם והשכלתיים, הן מקומיים והן עולמיים, ואת הצורך לעדכן את הכשרת המורים לאור שינויים באופיו של מקצוע ההוראה במאה ה-21 .
אשר על כן, גם התרחב הדיון על אופיין של הסוגיות המרכזיות במקצוע ההוראה, בעיותיו והפתרונות לשיפור משמעותי בו ובמעמד המורה.
צוות הבדיקה, "כוח המשימה הלאומי לקידום החינוך בישראל" (להלן - ועדת דוברת), הוקם33 במטרה לבחון ולבדוק את מערכת החינוך ולהמליץ על תוכנית שינוי כוללת מבנית, ארגונית ופדגוגית.
ועדת דוברת ציינה כי מעמד המורים והגננות ולעיתים אף מקצועיותם נשחקו במשך השנים, וייחסה חשיבות עליונה להפיכת ההוראה למקצוע איכותי, יוקרתי ומבוקש.
המלצותיה מינואר 2005 נועדו ליצור את התשתית לשיפור משמעותי .
29 ( צבי לָם1921 - 2004 )- איש חינוך ישראלי ופרופסור לחינוך באוניברסיטה העברית בירושלים .
ת (אומנות, מדע ותרבות) בתחום מדעי החברה לשנת 2004.
30 )דוח כוח המשימה הלאומי לקידום החינוך בישראל (ועדת דוברת (ינואר 2005 '), עמ119.
) 32 ,ריאיון עם פרופ' לי שולמןדה מארקר ( 23.
) 33 מונה ע"י הממשלה ביוזמת שרת החינוך, התרבות והספורט דאז, גב' לימור לבנת, והחל לפעול באוקטובר 2003.
)במעמדם ובמקצועיותם של עובדי ההוראה (מורים וגננות34 .
חוקרים ואנשי חינוך הדגישו אף הם את העלייה במידת התובענות, המורכבות והדינמיקה של מקצוע ההוראה, המצריכה שינוי עמוק בו.
תובנה זו הובילה למסקנה כי לשיפור איכות המורים "נדרש מהלך רב -שלבי ורב -ממדי המחייב ראייה כוללת של מקצוע ההוראה".
בין מרכיביו העיקריים של מהלך זה: משיכת מועמדים בעלי גמישות, יכולת וכישורים גבוהים; הכשרה ראשונית המבוססת על שילוב משמעותי של לימודים ע יוניים והתנסות מעשית עשירה; וקליטה תומכת בשדה של בוגרי תוכניות ההכשרה, שתעודד אותם להמשיך לעבוד במקצוע35.
לתפיסת משרד החינוך (להלן - המשרד), גיבוש כוח ההוראה ופיתוחו המקצועי הוא תהליך מורכב, שהצלחתו תלויה ביצירה ובהבניה של קשר מקצועי חזק ובהשלמה הדדית וסינרגטית בין כל שלביו, עד כדי יצירת רצף ביניהם: משלב ההכשרה להוראה דרך השיבוץ להוראה, ליווי המתמחה והמורה החדש בשנותיו הראשונות ועד לפיתוח המקצועי של המורה לאורך חייו המקצועיים.
הבניית תהליך הרצף מחייבת תנאים אחדים: יש צורך לאפיין את דמות המורה הרצוי במערכת החינוך, לרבות כישוריו ומאפייניו האישיותיים וההתנהגותיים; נדרש להגדיר מהי הכשרה מקצועית טובה; יש להבין כיצד למשוך כוח אדם איכותי להוראה ולשמר את עיסוקו לאורך זמן במערכת החינוך; יש להבטיח זיקה בין ההכשרה להוראה לבין צורכי מערכת החינוך מבחינת דפוסי ההוראה והלמידה, הסטנדרטים הפדגוגיים והדיסציפלינריים; וכן יש להבטיח בטווח הארוך היצע של מורים במקצועות הנדרשים במערכת החינוך.
אתגר מרכזי נוסף של המשרד הוא לצקת תוכן לתהליך האיתור וההשמה של בוגרי מוסדות ההכשרה להוראה במערכת החינוך, שיבטיח את קיום הרצף הנדרש, על פי מדיניות המשרד.
מינהל עובדי הוראה (להלן - מינהל עו"ה, או המינהל) הוא היחידה הארגונית במשרד החינוך האחראית לתחום כוח האדם בהוראה.
המינהל כולל את האגף להכשרת עובדי הוראה (להלן - אגף ההכשרה), האחראי בין היתר ליישום מדיניות המשרד בנושא ההכשרה; ואת אגף ההתמחות והכניסה להוראה (להלן - אגף ההתמחות), האחראי לכניסה להוראה והמלווה את בוגרי מוסדות ההכשרה להוראה ואת המורים החדשים הנכנסים למערכת החינוך.
נוסף על כך, האגף הבכיר לכוח אדם בהוראה (להלן - אגף כא"ב), הכפוף למנכ"ל המשרד, אחראי לקליטה, לשיבוץ ולהעסקת המורים וכן למתן רישיון לעיסוק בהוראה.
בשלב ההכשרה להוראה מעורבים, לצד משרד החינוך, הגופים המרכזיים הבאים: המועצה להשכלה גבוהה (להלן - מל"ג), המאשרת את מתווה ההכשרה להוראה, את תוכניות הלימודים במוסדות, מנחה את המוסדות בנושאים אקדמאיים ומפקחת עליהן; בתיה"ס לחינוך באוניברסיטאות .
34 ההמלצות אומצו בהחלטה3060 של הממשלה ה-30 (ינואר2005 ).
במהלך השנים יושמו חלק מהמלצות הוועדה.
35 ,"דרורה כפיר ותמר אריאב, "פתח דברמשבר ההוראה - לקראת הכשרת מורים מתוקנת (2008.
) 956 |דוח שנתי 69ב .